REPUBLIKA SRBIJA

NARODNA SKUPŠTINA

Odbor za privredu, regionalni razvoj,

trgovinu, turizam i energetiku

10 Broj 06-2/490-14

10. mart 2015. godine

B e o g r a d

ZAPISNIK

19. SEDNICE ODBORA ZA PRIVREDU, REGIONALNI RAZVOJ, TRGOVINU, TURIZAM I ENERGETIKU, ODRŽANE 28. DECEMBRA 2014. GODINE

Sednica je počela u 8 časova i 35 minuta.

Sednicom je predsedavala Aleksandra Tomić, predsednik Odbora.

Pored predsednika, sednici su prisustvovali članovi Odbora: Dragoljub Zindović, Dragomir Karić, Vladan Milošević, Radmilo Kostić, Jelena Mijatović i Vladimir Marinković.

Sednici su prisustvovali zamenici članova Odbora: Miloš Tošanić (zamenik člana Odbora Zorana Pralice), Milosav Milojević (zamenik člana Odbora Dragoljuba Zindovića), Ninoslav Girić (zamenik člana Odbora Vladana Miloševića), Ivana Dinić (zamenik člana Odbora Novice Tončeva) i Blagoje Bradić (zamenik člana Odbora Ivana Karića).

Sednici nisu prisustvovali članovi Odbora: Zoran Pralica, Aleksandar Jovičić, Olivera Pauljeskić, Đorđe Čabarkapa, Novica Tončev, Dragan Šutanovac, Ivan Karić, Mladen Grujić, Dejan Čapo i Enis Imamović.

Sednici su, na poziv predsednika, prisustvovali: Aleksandar Antić, ministar rudarstva i energetike, Mirjana Filipović, državni sekretar u Ministarstvu rudarstva i energetike, Miloš Banjac, pomoćnik ministra rudarstva i energetike, Olivera Gudžulić, načelnik u Ministarstvu rudarstva i energetike, Neda Mijatović Bojanović, šef Odseka u Ministarstvu rudarstva i energetike, Olga Antić, šef Odseka u Ministarstvu rudarstva i energetike.

Na predlog predsednika, Odbor je jednoglasno utvrdio sledeći

D n e v n i r e d

1. Razmatranje Predloga zakona o energetici u pojedinostima, koji je podnela Vlada (broj 312-4678/14 od 22. decembra 2014. godine).

Prva tačka dnevnog reda – **Razmatranje Predloga zakona o energetici u pojedinostima**

Odbor je razmotrio Predlog zakona o energetici u pojedinostima i podneo amandmane Odbora i Izveštaj Narodnoj skupštini.

Na predlog predsednika, Odbor je odlučio većinom glasova (sedam „za“ , jedan „uzdržan“ i jedan „nije glasao“) da objedini glasanje o amandmanima koje je Vlada prihvatila i o amandmanima koje Vlada nije prihvatila.

Odbor je, na osnovu člana 157. stav 6. i člana 161. stav 1. Poslovnika Narodne skupštine (''Službeni glasnik RS'' broj 20/12 – prečišćen tekst), jednoglasno odlučio da podnese amandmane na čl. 140. i 265. Predloga zakona energetici, tako da glase:

AMANDMAN I

U članu 140. Predloga zakona o energetici posle stava 5. dodaju se novi st. 6, 7, 8, 9. i 10. koji glase:

„Izuzetno od stava 1. ovog člana, priključenje na distrubutivni sistem električne energije za objekte koji nisu u funkciji proizvodnje, prenosa i distribucije električne energije, kao i druge objekte za koje građevinsku dozvolu izdaje ministarstvo nadležno za poslove građevinarstva, odnosno nadležni organ autonomne pokrajine, vrši se u postupku objedinjene procedure propisane zakonom kojim se uređuje izgradnja objekata.

Zahtev za izdavanje uslova za objekte iz stava 6. ovoga člana podnosi nadležni organ koji sprovodi objedinjenu proceduru, a uslovi sadrže sve podatke potrebne za izradu tehničke dokumentacije, izvođenje radova, kapacitete i uslove za priključenje, kao i iznos naknade za priključenje na distributivni sistem.

Uslovi iz stava 7. ovog člana važe 12 meseci od dana izdavanja, odnosno od isteka važenja rešenja o građevinskoj dozvoli izdatim u skladu sa tim uslovima, ako investitor u roku od 6 meseci od dana izdavanja lokacijskih uslova, izvrši uplatu najmanje jedne petine iznosa naknade za troškove priključenja na distributivni sistem.

Po zahtevu organa iz stava 7. ovog člana operator distributivnog sistema u roku od 15 dana od dana dobijanja zahteva za priključenje, ako su za to ispunjeni uslovi propisani zakonom, izdaje odobrenje koje je izvršio danom donošenja i vrši priključenje na distributivni sistem.

Odobrenje iz stava 9. sadrži i konačan obračun za priključenje na distributivni sistem.“

O b r a z l o ž e nj e

U cilju usaglašavanja Predloga zakona o energetici sa Zakonom o planiranju i izgradnji („Službeni glasnik RS“, br. 72/2009, 81/2009, 64/2010, 24/2011, 121/2012, 42/2013 (Odluka Ustavnog suda), 50/2013 (Odluka Ustavnog suda), 54/2013 (Rešenje Ustavnog suda), 98/2013 (Odluka Ustavnog suda) i 132/2014), kojim je propisana Objedinjena procedura za izdavanje akata u ostvarivanju prava na izgradnju i korišćenje, kojim je propisan postupak priključenja objekata na distributivni sistem električne energije, predložen je navedeni amandman, a u cilju stvaranja uslova za efikasnu realizaciju postupka izdavanja građevinskih dozvola, što je ključni momenat za pokretanje investicija i građevinske industrije u Srbiji.

Amandmanom su uvažene specifičnosti priključenja objekata na distributivni sistem električne energije, koje su propisane Predlogom zakona o energetici, odnosno propisano je da operator sistema po prijemu zahteva nadležnog organa koji sprovodi objedinjenu proceduru, u roku od 15 dana od dana prijema zahteva, ako su za to ispunjeni uslovi propisani zakonom, izda odobrenja koje je izvršio danom donošenja i vrši priključenje na distributivni sistem električne energije.

Navedeno odobrenje sadrži i konačan obračun za priključenje na distributivni sistem električne energije, koji je urađen na osnovu podzakonskog akta propisanog Predlogom zakona o energetici za određivanje troškova priključenja.

AMANDMAN II

U članu 265. Predloga zakona o energetici posle stava 2. dodaju se novi st. 3, 4, 5, 6. i 7. koji glase:

„Izuzetno od stava 1. ovog člana, priključenje na distributivni sistem prirodnog gasa, u slučaju objekata koji nisu u funkciji transporta, distribucije i proizvodnje prirodnog gasa, odnosno biogasa, kao i drugih objekata za koje građevinsku dozvolu izdaje ministarstvo nadležno za poslove građevinarstva, odnosno nadležni organ autonomne pokrajine, vrši se u postupku objedinjene procedure propisane zakonom kojim se uređuje izgradnja objekata.

Zahtev za izdavanje uslova za objekte iz stava 3. ovog člana podnosi nadležni organ koji sprovodi objedinjenu proceduru, a uslovi sadrže sve podatke potrebne za izradu tehničke dokumentacije, izvođenje radova, kapacitete i uslove za priključenje, kao i iznos naknade za priključenje na distributivni sistem.

Uslovi iz stava 4. ovog člana važe 12 meseci od dana izdavanja, odnosno do isteka važenja rešenja o građevinskoj dozvoli izdatim u skladu sa tim uslovima, ako investitor u roku od 6 meseci od dana izdavanja lokacijskih uslova, izvrši uplatu najmanje jedne petine iznosa naknade za troškove priključenja za distributivni sistem.

Po zahtevu organa iz stava 4. ovog člana operator distributivnog sistema u roku od 15 dana od dana dobijanja zahteva za priključenje, ako su za to ispunjeni uslovi propisani zakonom, izdaje odobrenje koje je izvršio danom donošenja i vrši priključenje na distributivni sistem.

Odobrenje iz stava 6. sadrži i konačni obračun za priključenje na distributivni sistem.“

O b r a z l o ž e nj e

U cilju usaglašavanja Predloga zakona o energetici sa Zakonom o planiranju i izgradnji („Službeni glasnik RS“, br. 72/2009, 81/2009, 64/2010, 24/2011, 121/2012, 42/2013 (Odluka Ustavnog suda), 50/2013 (Odluka Ustavnog suda), 54/2013 (Rešenje Ustavnog suda), 98/2013 (Odluka Ustavnog suda) i 132/2014), kojim je propisana Objedinjena procedura za izdavanje akata u ostvarivanju prava na izgradnju i korišćenje objekata, kojim je propisan postupak priključenja objekata na distributivni sistem prirodnog gasa, predložen je navedeni amandman, a u cilju stvaranja uslova za efikasnu realizaciju postupka izdavanja građevinskih dozvola, što je ključni momenat za pokretanje investicija i građevinske industrije u Srbiji.

Amandmanom su uvažene specifičnosti priključenja objekata na distributivni sistem prirodnog gasa, koje su propisane Predlogom zakona o energetici, odnosno propisano je da operator sistema po prijemu zahteva nadležnog organa koji sprovodi objedinjenu proceduru, u roku od 15 dana od dana prijema zahteva, ako su za to ispunjeni uslovi propisani zakonom, izda odobrenje koje je izvršio danom donošenja i vrši priključenje na distributivni sistem prirodnog gasa.

Navedeno odobrenje sadrži i konačan obračun za priključenje na distributivni sistem prirodnog gasa, koji je urađen na osnovu podzakonskog akta propisanog Predlogom zakona o energetici za određivanje troškova priključenja.

Predstavnik predlagača je prihvatio amandmane Odbora na čl. 140. i 265. Predloga zakona.

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o energetici.

Odbor je jednoglasno odlučio da predloži Narodnoj skupštini da prihvati sledeće amandmane:

- na član 3, koji su zajedno podneli narodni poslanici Ivan Jovanović, Borislav Stefanović i Dragan Šutanovac;

- na član 10, koji su zajedno podneli narodni poslanici Dejan Nikolić i Jovana Jovanović;

- na član 16, koji su zajedno podneli narodni poslanici Ivan Jovanović, Borislav Stefanović i Dragan Šutanovac;

- na član 18, koji su zajedno podneli narodni poslanici Ivan Jovanović, Borislav Stefanović i Dragan Šutanovac;

- na član 19, koji su zajedno podneli narodni poslanici Dejan Nikolić i Jovana Jovanović;

- na član 20, koji su zajedno podneli narodni poslanici Ivan Jovanović, Borislav Stefanović i Dragan Šutanovac;

- na član 27, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 35, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 40, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 64, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 142, koji je podnela narodni poslanik Aleksandra Tomić;

- na član 145, koji je sa ispravkom podnela narodni poslanik Aleksandra Tomić;

- na naslov iznad člana 165, koji su zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 201, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 211, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na naslov iznad člana 231, koji su zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 232, koji su zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 236, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 238, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 266, koji je podneo narodni poslanik Dejan Radenković;

- na član 269, koji je podneo narodni poslanik Dejan Radenković;

- na član 284, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 288, koji su u istovetnom tekstu zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo i zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 301, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 308, koji su u istovetnom tekstu zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo i zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 309, koji su u istovetnom tekstu zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo i zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 330, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 331, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 345, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 361, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 366, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 367, koji su zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 367, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 397, koji su zajedno podneli narodni poslanici Katarina Rakić, Ivan Jovanović, Dejan Radenković, Vojislav Vujić, Zoltan Pek, Veroljub Arsić, Aleksandar Senić, Milosav Milojević i Vladimir Marinković;

- na član 423, koji su zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić.

Odbor je odlučio (jedan „za“ prihvatanje amandmana) da predloži Narodnoj skupštini da odbije sledeće amandmane:

- na član 2, koji su zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 2, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 8, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 9, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 10, koji su zajedno podneli narodni poslanici Ivan Jovanović, Borislav Stefanović i Dragan Šutanovac;

- na član 11, koji su zajedno podneli narodni poslanici Ivan Jovanović, Borislav Stefanović i Dragan Šutanovac;

- na član 13, koji su zajedno podneli narodni poslanici Ivan Jovanović, Borislav Stefanović i Dragan Šutanovac;

- na član 16, koji su zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 16, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 16, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 17, koji su zajedno podneli narodni poslanici Ivan Jovanović, Borislav Stefanović i Dragan Šutanovac;

- na član 21, koji su zajedno podneli narodni poslanici Katarina Rakić, Ivan Jovanović, Dejan Radenković, Vojislav Vujić, Zoltan Pek, Veroljub Arsić, Aleksandar Senić, Milosav Milojević i Vladimir Marinković;

- na član 22, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 28, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 28, koji su zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 29, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 29, koji su zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 30, koji su zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 39, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 39, koji su zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 41, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 65, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 66, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 66, koji su sa ispravkom zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 70, koji su zajedno podneli narodni poslanici Katarina Rakić, Ivan Jovanović, Dejan Radenković, Vojislav Vujić, Zoltan Pek, Veroljub Arsić, Aleksandar Senić, Milosav Milojević i Vladimir Marinković;

- na član 71, koji su zajedno podneli narodni poslanici Katarina Rakić, Ivan Jovanović, Dejan Radenković, Vojislav Vujić, Zoltan Pek, Veroljub Arsić, Aleksandar Senić, Milosav Milojević i Vladimir Marinković;

- na član 73, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 85, koji su zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 88, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 89, koji su zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 102, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 109, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 117, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 138, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 140, koji su zajedno podneli narodni poslanici Katarina Rakić, Ivan Jovanović, Dejan Radenković, Vojislav Vujić, Zoltan Pek, Veroljub Arsić, Aleksandar Senić, Milosav Milojević i Vladimir Marinković;

- na član 141, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 157, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 158, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 158, koji su zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 162. i naziv iznad člana 162, koji su zajedno podneli narodni poslanici Katarina Rakić, Ivan Jovanović, Dejan Radenković, Vojislav Vujić, Zoltan Pek, Veroljub Arsić, Aleksandar Senić, Milosav Milojević i Vladimir Marinković;

- na član 165, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 167, koji su zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 180, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 199, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 200, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 263, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 265, koji su zajedno podneli narodni poslanici Katarina Rakić, Ivan Jovanović, Dejan Radenković, Vojislav Vujić, Zoltan Pek, Veroljub Arsić, Aleksandar Senić, Milosav Milojević i Vladimir Marinković;

- na član 267, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 268, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 281, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 285, koji su zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 288, koji su zajedno podneli narodni poslanici Blagoje Bradić, Biljana Hasanović-Korać, Goran Bogdanović, Slobodan Homen i Ivan Karić;

- na član 324, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 345, koji su zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 358, koji su zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 365, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 375, koji su zajedno podneli narodni poslanici Marko Đurišić, Janko Veselinović, Branka Karavidić, Ninoslav Stojadinović, Snežana Malović i Aleksandar Senić;

- na član 415, koji su zajedno podneli narodni poslanici Nenad Čanak, Bojana Kostreš, Olena Papuga, Nada Lazić, Đorđe Stojšić i Dejan Čapo.

U diskusiji su učestvovali Aleksandra Tomić, Dragomir Karić i Aleksandar Antić.

Za izvestioca Odbora na sednici Narodne skupštine određena je Aleksandra Tomić, predsednik Odbora.

Sednica je zaključena u 8 časova i 55 minuta.

|  |  |
| --- | --- |
| SEKRETAR  Dušan Lazić | PREDSEDNIK  dr Aleksandra Tomić |